Diari Oficial de la Generalitat Valenciana


Sumari del DOGV 6242, del 09-04-2010 (2010/3352)

RESOLUCIÓ de 17 de març de 2010, de la Direcció General de Treball, Cooperativisme i Economia Social, per la qual s'ordena el dipòsit de l'acord subscrit per la CS de CCOO PV i UGT PV sobre designació d'àrbitres en matèria electoral sindical i la publicitat de la llista d'àrbitres proposats.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6242

Data del DOGV
:   09-04-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3352


Data del document
:   17-03-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * sindicat
    * eleccions sindicals
    * interlocutor social

RESOLUCIÓ de 17 de març de 2010, de la Direcció General de Treball, Cooperativisme i Economia Social, per la qual s'ordena el dipòsit de l'acord subscrit per la CS de CCOO PV i UGT PV sobre designació d'àrbitres en matèria electoral sindical i la publicitat de la llista d'àrbitres proposats. [2010/3352]  
Per la Resolució de data 14 de març de 2005, publicada el 14 d'abril de 2005 en el Diari Oficial de la Generalitat Valenciana, es va procedir a designar els àrbitres que en els àmbits territorials de les províncies d'Alacant, València i Castelló havien de conéixer, en tots els àmbits funcionals, les impugnacions en matèria electoral que es tramitaren conforme al procediment arbitral regulat en l'article 76.3 de l'Estatut dels Treballadors (Text refós aprovat per Reial Decret Legislatiu 1/1995, de 24 de març) i en l'article 28 de la Llei 9/1987, de 12 de juny, d'òrgans de representació de condicions de treball i participació del personal al servici de les administracions públiques. Per les resolucions de 8 de gener de 2007 (DOCV de 31 de gener) i 12 de febrer de 2008 (DOCV de 25 de febrer) es va procedir a designar nous àrbitres per a cobrir les vacants que s'havien produït.  
En data 4 de gener del 2010 es va iniciar procediment per a la renovació dels dits àrbitres, ja que el seu mandat s'extingix el pròxim 14 d'abril, i es va requerir, amb fonament en el que disposa l'article 31 del Reglament d'Eleccions a Òrgans de Representació dels Treballadors en l'Empresa (aprovat per Reial Decret 1844/1994, de 9 de setembre) i en l'article 26 del Reglament d'Eleccions a Òrgans de Representació al Servici de l'Administració General de l'Estat (aprovat per Reial Decret 1846/1994, de 9 de setembre) a les organitzacions sindicals més representatives a la Comunitat Valenciana, Confederació Sindical de Comissions Obreres del País Valencià i Unió General de Treballadors del País Valencià perquè presentaren una proposta unànime d'àrbitres per al període 2010-2015, la qual cosa van fer en data 3 de febrer del 2010.  
Vist l'acord de designació d'àrbitres ressenyat, i havent acceptat el seu mandat tots i cada un dels designats, la Direcció General de Treball, Cooperativisme i Economia Social, fent ús de les facultats que li conferixen el Reial Decret 4106/1982, de 29 de desembre, de transferència de funcions i servicis de l'administració de l'Estat a la Generalitat Valenciana, el Decret 129/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Hisenda i Ocupació (DOCV núm. 5566 de 30.07.2007), i l'article 5 de l'Ordre de 13 de setembre de 1994 de l'aleshores denominada Conselleria de Treball i Assumptes Socials (DOGV núm. 2.358, de 3/10/94), per la qual es van establir les oficines públiques de registre d'actes d'eleccions sindicals en l'àmbit de la Comunitat Valenciana, resolc:  
Primer  
Ordenar que siga dipositat en l'Oficina Pública Autonòmica de Registre d'Actes d'Eleccions Sindicals, amb notificació a les organitzacions sindicals firmants de l'acord, i als àrbitres proposats.  
Segon  
Disposar que es publique en el Diari Oficial de la Comunitat Valenciana la llista d'àrbitres designats, que figuren en l'annex d'esta resolució.   
Tercer  
Els àrbitres designats començaran a exercir les seues funcions el 14 d'abril de 2010 i actuaran en l'àmbit provincial per al qual han sigut proposats i seran competents per a conéixer de les impugnacions arbitrals que es formulen en tots els àmbits funcionals, llevat del cas que les parts d'un procediment arbitral es posen d'acord en la designació d'un àrbitre distint.  
Quart  
Donar per extingit, a dia 14 d'abril de 2010, el mandat dels àrbitres designats per les resolucions d'esta direcció general de dates 14 de març de 2005, 8 de gener de 2007 i 12 de febrer de 2008.  
València, 17 de març de 2010.- El director general de Treball, Cooperativisme i Economia Social: Román Ceballos Sancho.  
ANNEX  
Àrbitres designats per la província de València   
Fernando Fita Ortega  
Carmen Blasco Pellicer  
Carmen Collado Rosique  
José Martínez Esparza   
Pascual García Martínez  
M.ª José Mateu Carruana  
Àrbitres designats per la província de Castelló   
César Ortega Prades   
Francisco J. Barberá Martínez   
Carmen Agut García  
Àrbitres designats per la província d'Alacant   
Fernando Ballester Laguna  
Vicente José Cantó Ripoll  
Carmen María Hernández Cebrián  
José Carlos González Hernando  
Antonio Tatay Nieto.